Næstved Kommune

Teatergade 8, 2. sal.

4700 Næstved

5588 5010

[www.RS17.dk](http://www.RS17.dk)

Dagsorden

Mødeforum

**Styregruppen for Rammeaftale Sjælland**

Sagsnr

**2015-2**

Dokumentnr.

**2015-2**

Mødedato

**13/3-2015**

Tid

**Kl. 9-12**

Sted

**Næstved Kommune, Teatergade 8**

**4700 Næstved – Mødelokale 8**

Deltagere

**Bruno Lind – Næstved**

**Kenn Thomsen – Holbæk**

**Poul Bjergved – Slagelse**

**Rita Pedersen – Solrød**

**Lone Feddersen – Lejre**

**Erik Pedersen – Odsherred**

**Alma Larsen – Guldborgsund**

**Michael Nørgaard – Region Sjælland**

**Anne Andersen – KKR Sjælland**

**Bo Gammelgaard – Sekretariatet**

**Svetlana Sokolska – Sekretariatet**

**Povl Skov – Sekretariatet**

Gæster

**Svend Erik Olsen – Økonomigruppen**

**Kirsten Eklund - Økonomigruppen**

**Kurt Hjortsø – Voksne Sindslidende**

**Palle Christensen – Voksne Handicappede**

**Pia Bille – Region Sjælland**

Afbud

**Mogens Raun Andersen – Roskilde**

Referent

**Dagsorden styregruppemøde 13/3-2015:**

1. Godkendelse af referat fra 6/2-2015

2. Netværksgruppernes årsrapporter 2014

3. Kommunikationsområdet (VISP, Taleinstituttet) og Specialrådgivningen II

4. Økonomi: Takstanalyse, økonomiske anbefalinger og økonomisk analyse af voksenhandicapområdet

5. Hjerneskadeprojektet – resultater fra spørgeskemaundersøgelse primo 2015

6. Direktørmøde 20/3-2015

7. Politikertemamøde 17/4-2015

8. Anmodning om dispensation til regulering af acontotakst 2015 - §108 tilbud – Vordingborg Kommune

9. Fremtidig finansiering af kvindekrisecenteret Hanne Marie – Region Sjælland

10. Markedsmodning

11. Nyt fra netværksgrupperne

12. Nyt fra K17

13. Nyt fra KKR

14. Nyt fra Sekretariatet

15. Evt.

**1. Godkendelse af referat fra Styregruppemøde 6/2-2014**

**Indstilling:**

Sekretariatet indstiller:

* At styregruppen godkender referatet fra 6/2-2014

**Bilag:**

* Referat fra styregruppemøde 6/2-2015 <http://rs17.dk/media/8881/referat_styregruppem_de_rammeaftale_sj_lland_06022015.docx>

**2. Netværksgruppernes årsrapporter 2014 – delvis udsat fra styregruppemøde 6/2**

**Baggrund:**

På styregruppemøde 6/2-2015,besluttede styregruppegruppen grundet afbud fra netværkstovholderne, at udsætte fremlæggelserne fra netværksgrupperne Voksne Sindslidende, Voksne Handicappede, Specialundervisning og Økonomigruppen, til næste møde. Desuden gav Styregruppens kontaktpersoner tilsagn om deltagelse i førstkommende møder i deres respektive netværksgrupper

På mødet deltager repræsentanter for netværksgrupperne, som vil fremlægge årsrapporter for 2014. Mødekalender 2015, seneste mødereferater og årsrapporter er vedlagt i bilag

**Indstilling:**

Det indstilles:

* At styregruppen tager orienteringen til efterretning

**Bilag:**

* Mødekalender for 2015:

<http://rs17.dk/media/9057/m_deoplan_2015.xlsx>

* *Børn og unge*

Referat <http://rs17.dk/media/8304/referat_af_m_de_den_9.12.2014_2028038_.docx>

Årsrapport 2014 <http://rs17.dk/media/8310/_rsrapport_2014_b_rn_og_unge.pdf>

* *Sindslidende*

Referat <http://rs17.dk/media/8342/referat_21.11.2014.docx>

Årsrapport2014 <http://rs17.dk/media/8680/_rsrapport_2014_voksne_sindslidende.pdf>

* *Handicappede*

Ref: <http://rs17.dk/media/8829/referat_af_netv_rksm_de_d._20.november_2014.docx>

Årsrapport <http://rs17.dk/media/8674/_rsrapport_2014__voksnehandicap.pdf>

* *Økonomi*

Årsrapport: (<http://rs17.dk/media/8901/_konomi__rsrapport_2014.pdf> )

* *Specialundervisning*

Årsrapport – <http://rs17.dk/media/8973/_rsrapport_voksenspecialundervisning_2014___07-03-2015.docx>

**3. Kommunikationsområdet (VISP, Taleinstituttet) og Specialrådgivningen II**

**Baggrund:**

På styregruppemøde 6/2 blev analysen af kommunikationsområdet (VISP, Taleinstituttet) og Specialrådgivningen behandlet. De 3 institutioner oplever reduktion i abonnementsaftaler og indgår derfor som cases i analysen. Ift. Specialrådgivningen indstillede Holbæk Kommune med styregruppens opbakning Specialrådgivningen til Taskforce ift. lukningstruede tilbud. Styregruppen besluttede at analysen af Kommunikationsområdet og Specialrådgivningen færdiggøres så den kan indgå i Rammeaftale 2016 med behandling på møde i styregruppen, K17 og KKR inden sommerferien 2015. Sagen videresendes til K17 og KKR ift. orientering om hvordan de 3 sager håndteres ift. det fælleskommunale herunder rammeaftalen for det kommende år

Ift. analysen af kommunikationsområdet er ultimo februar afholdt møde med oplæg fra Hillerød kommune om erfaringer omkring omorganisering af kommunikationsområdet og efterfølgende møde i arbejdsgruppen. Status er at VISP og Taleinstituttet er i gang med analysearbejde og videre proces, mens der ift Specialrådgivningen er igangsat Taskforceprocedure.

Grundet den pressede tidsplan inddrages der som udgangspunkt ikke konsulentbistand i analysen i denne omgang. VISO har ikke haft mulighed for at bidrage til analysen grundet principielle betænkeligheder ved blande konsulentrollen med myndighedsrollen.

Ift VISP er der et igangværende analysearbejde som skal danne grundlag for eventuelle nye modeller for tilkøb af ydelser på forskelligt niveau, afhængig af hvad kommunerne reelt kan og ønsker at løse i eget regi. Der er planlagt møde d.24.marts for chefer og direktører i de fem samarbejdskommuner. Her præsenteres det analysearbejde som styregruppen for Rammeaftale Sjælland har bestilt. Indeholdt i analysen vil være oplæg til fremtidige finansieringsmodeller, som drøftes på mødet d.24.marts. Analysen udgøres af delrapport 1+2. Delrapport 1 giver nærmere definition af specialiseringsbegrebet med baggrund i Socialstyrelsen, Sundhedsstyrelsen og Danske Regioner og bud mulige finansieringsmodeller i et fremtidigt samarbejde.

Delrapport 2 er en samlet oversigt over ydelser som leveres indenfor abonnementsordningen, herunder specialiseringsgrad, krav til kompetencer samt samlet træk på ydelser i 2014.

Ift. Taleinstituttet har Guldborgsund Kommune nedsat en arbejdsgruppe som har arbejdet med at beskrive et tilbud, som på kvalificeret og faglig måde kan løse opgaven ift. børn med specifikke sproglige vanskeligheder. Arbejdsgruppen har efterfølgende udarbejdet et oplæg som er fremsendt til centerchefgruppen med henblik på sagsfremstilling ift. det politiske udvalg, hvor sagen forventes politisk behandlet april/maj 2015.

Ift. Specialrådgivningen er igangsat Taskforceprocedure ift. lukningstruede tilbud (jf. styringsaftalen 2015). Der er nedsat en taskforcegruppe bestående af ekspertpanelet og økonomigruppens formandskab suppleret med repræsentanter for nuværende og tidligere købere. Taskforcegruppen har afholdt sit første møde 6/3, og der vil på styregruppemødet 13/3 blive givet en status, mens taskforcegruppens endelige indstilling behandles på styregruppemøde 8/5.

På mødet 6/3 fremlagde Specialrådgivningen sagen efterfulgt af spørgsmål og indledende drøftelser i Taskforcegruppen omkring Specialrådgivningens faglige og økonomiske udfordringer, med udgangspunkt i følgende spørgsmål( jf. taskforceproceduren i styringsaftalen):

1) Er der tale om et tilbud, der fremadrettet hensigtsmæssigt skal være til rådighed for at kunne tilgodese behov for behandling/tilbud til regionens borgere?   
2) Er der tilsvarende tilbud /den samlede kapacitet af den pågældende tilbudstype?  
3) Hvad er baggrunden for faldet i efterspørgslen (hvilke tilbud får borgerne som alternativ?)

Ift. Specialrådgivningen kan konstateres:

* At der er faldende efterspørgsel og der budgetteres med stort underskud i 2015
* Flere kommuner (13) håndterer opgaven selv og i 2015 er 4 abonnementsaftaler
* Specialrådgivningens opgaveløsning er på både specialiseret og avanceret niveau
* I opgaveløsningen benyttes også eksterne konsulenter ift det mest specialiserede.
* I opgaveporteføljen er der ift IKT-området overlap med kommunikationscentrene.

Taskforcegruppen besluttede at indhente yderligere oplysninger fra Specialrådgivningen ift.:

* Indenfor hvilke områder har de opgaver og på hhv. specialiseret og avanceret niveau
* Hvilke kommuner bruger dem og til hvad
* Hvor meget sælger de udenfor Region Sjælland
* Hvilke sager: Type og omfang er VISO sager
* Hvordan beregnes taksten og hvilke typer udgifter ligger hvor

Taskforcegruppen besluttede at gennemføre en kort spørgeundersøgelse i kommunerne til belysning af de 3 ovenstående spørgsmål omkring behovet for Specialrådgivningen, eksistensen af tilsvarende og alternative tilbud, hvad kommunerne gør hvis de ikke får løst opgaven af SR både aktuelt og fremadrettet samt belysning af kommunernes ønsker ift i højere grad at benytte SR.

Taskforcegruppen besluttede at tage kontakt til VISO ift. at få deres vurdering af den landsdækkende kapacitet på specialrådgivningsområdet.

Taskforcegruppen afholder næste møde medio april hvor der udarbejdes den endelige indstilling til behandling på styregruppemøde 8/5-2015

**Indstilling:**

Det indstilles:

* At styregruppen tager orienteringen til efterretning
* At styregruppen godkender den videre proces for Taskforcegruppens arbejde.

**4. Økonomi: Takstanalyse, økonomiske anbefalinger og økonomisk analyse af voksenhandicapområdet**

**Baggrund:**

På styregruppemøde 6/2, drøftede styregruppendrøftede takstanalysen og områdets udfordringer, det økonomiske pres og øget kapacitetsudnyttelse mv.:

*Styregruppen indstillede til K17, at det anbefales:*

* At belægningsprocenten i alle tilbud forhøjes så gennemsnittet forøges fra 95,39% til 97% i budgettet for 2016, hvilket betyder at den gennemsnitlige belægningsprocent forhøjes med 1,6 procentpoint for den enkelte kommune
* At andre instrumenter kan overvejes , f.eks. at man sænker den gennemsnitlige opholdstid på imidlertidige dagtilbud (paragraf 107)
* At takstinstrumentet kan medvirke til at overholde de økonomiske rammer

K17 har efterfølgende behandlet sagen 20/2 og besluttet at sagen skal belyses yderligere. Sagen tages op igen på K17-mødet i marts, og K17 anbefaler at sagen udskydes til KKRs møde i april2015.

Styregruppens formandskab har afholdt møde med K17-repræsentanterne 6/3 og drøftet sagen for at få uddybet hvad der skal fremsendes til KKR. Der udarbejdes ny sagsfremstilling i sagen til K17 som behandler sagen på mødet 27/3 forud for behandling i KKR 21/4.

Ift. den økonomiske analyse på voksenhandicapområdet er udsendt spørgeskemaer til kommunerne med svarfrist 9/3. Der gives en foreløbig status på styregruppemøde 13/3 forud for fremlæggelse på direktørmøde 20/3.

**Indstilling:**

Det indstilles:

* At styregruppen tager orienteringen til efterretning
* At styregruppen drøfter den økonomiske analyse af voksenhandicapområdet forud for direktørmødet 20/3 – også jf. punkt 6

**5. Hjerneskadeprojektet – resultater fra spørgeskemaundersøgelse primo 2015**

**Baggrund:**

Der er i regi af Rammeaftale Sjælland gennemført et hjerneskadeprojekt 2013-2014, dels med en spørgeskemaundersøgelse som afdækker senhjerneshjerneskadeindsatsen ift Sundhedsstyrelsens krav i forløbsprogram og KLs anbefalinger og dels med en opfølgende workshop for hjerneskadekoordinatorer og projektledere. Styregrupppen har 14/11 godkendt arbejdsgruppens anbefalinger til den videre proces og herunder gentagelse af spørgeskemaundersøgelse som årlig opfølgning. Spørgeskemaundersøgelsen gentages januar/februar 2015

Primo 2015 er foretaget en ny spørgeskemaundersøgelse på hjerneskadeområdet som opfølgning: gentagelse af den tidligere foretagne undersøgelse. I lighed med den tidligere undersøgelse har alle kommuner svaret.

Der vil på mødet blive givet en orientering

**Indstilling:**

Det indstilles:

* At styregruppen tager orienteringen til efterretning
* At styregruppen drøfter undersøgelsens resultater og den videre proces

**Bilag:**

* Resultater fra hjerneskadeundersøgelsen - eftersendes

**6. Direktørmøde 20/3-2015**

**Baggrund:**

På styregruppemøde 14/11-2014, blev det besluttet at afholde næste direktørmøde i marts 2015 forud for politikermøde 17/4 og med fokus på input til rammeaftale 2016 samt orientering/status ift. øvrige aktuelle/relevante sager og herunder opfølgning på direktørmøde 31/10-2015. Efter ønske fra direktørkredsen 31/10 udvides mødet 13/3 fra to til tre timer. Indledningsvis trækkes relevante temaer frem efterfulgt af dialog.

Mulige temaer til oplæg og drøftelse:

* Siden sidst: Rammeaftale 2016 og Socialstyrelsens centrale udmeldinger på synsområdet og hjerneskadeområdet
* Workshops om forpligtende samarbejde på synsområdet og hjerneskadeområdet
* Analyse af kommunikationsområdet,
* Taskforce ift. truede tilbud
* Projekter: Hjerneskadede – resultater fra den nye undersøgelse
* Økonomi: Takst- og udgiftsudvikling
* Markedsmodning og tilsyn
* Sager/temaer i rammeaftalen og input til styregruppen ift. Rammeaftale 2016 mv.

**Indstilling:**

Sekretariatet indstiller:

* At styregruppen drøfter indhold og form ift. direktørmødet 20/3

**7. Politikertemamøde 17/4**

**Baggrund:**

Den 28. februar 2014 var udvalgsmedlemmer og direktører fra de 17 kommuner i region Sjælland og Regionsråd indenfor områderne Børn og Unge samt voksne handicappede samlet til et temamøde, hvor fokusområderne for 2015 blev drøftet. Brugerorganisationerne fra det regionale dialogforum var ligeledes repræsenteret. I forbindelse med temamødet 2013 besluttede styregruppen at deltagerantallet udvides til 4 politikere og 2 administrative direktører i gennemsnit pr. kommune. I 2015 ligger politikermødet 17/4 pga det ændrede årshjul for rammeaftalen jf. lov om ændring af lov om social service pr. 1/7-2014.

Mulige programpunkter til 17/4 kunne være:

* Indledende oplægsholder f.eks. fra brugerorganisationerne – Hjerneskadeområdet?
* Kort oplæg om national koordinationsstruktur og centrale udmeldinger v/ Socialstyrelsen?
* Status for rammeaftale 2014 og 2015: De mest specialiserede tilbud II, Forpligtende samarbejde, analyse af Kommunikationsområdet, Hjerneskadeprojektet II.
* Forslag til fokusområder for rammeaftale 2016
* Kort orientering om økonomien: Takster og udgiftsudvikling mv.
* Kort orientering om tilsyn og markedsmodning?
* Form: Oplæg og plenumdrøftelser efter hvert oplæg.

KKR kontaktes ift. forslag til mulige oplægsholdere.

**Indstilling:**

Det indstilles:

* At styregruppen drøfter og beslutter indhold og form for politikertemadag 2015
* At styregruppen beslutter fordeling af opgaver og oplæg.

**8. Anmodning om dispensation af regulering af acontotakst 2015 – § 108 tilbud – Vordingborg Kommune**

**Baggrund:**

Vordingborg kommune har lavet en teknisk/administrativ fejl i forbindelse med beregning af aconto taksten idet man har blandet det gennemsnitlige antal pladser i 2014 i et nyetableret tilbud, sammen med normerede pladser i 2015.

Sekretariatet har pr. 26/2 modtaget følgende anmodning om dispensation til regulering af budgettakst 2015 for Autisme takst 1 og takst 2,§108:

Vordingborg Kommune anmoder om, at styregruppen behandler, og giver dispensation til, at Vordingborg Kommune gives mulighed for at regulere budgettakst 2015 vedrørende autisme § 108.

”Ansøgningen skyldes, at der ved beregning og fremskrivning af budget 2015, fejlagtigt, er sket fremskrivning af antal borgere i tilbuddet med udgangspunkt i den gennemsnitlige normering, for det ene tilbud, i 2014. Konkret er der i 2014 etableret et nyt § 108 tilbud. Dette tilbud var ved indgangen til 2014 ikke færdigbygget, hvorfor der for 2014 budgetteres med 12 pladser. I løbet af året færdigbygges tilbuddet, og den fulde kapacitet er herefter 24 pladser. I budget 2014 er der i alt budgetteret med en normering på 36 pladser på § 108 området. I 2015 er der en faktisk normering på 42 pladser.

Samlet set har der således fundet en udvidelse, med i alt seks pladser, sted fra budgetår 2014 til budgetår 2015, hvorfor budget 2015 og den deraf følgende takstberegning burde være korrigeret for i alt seks normerede helårspladser. Desværre er der ved budgetfremskrivningen, ved en fejl, foretaget budgetfremskrivning med udgangspunkt i det nye tilbuds gennemsnitlige antal pladser i 2014, og ikke i det faktiske antal pladser i 2015. Derved mangler budgettet reelt at blive fremskrevet med samlet tre pladser. Resultatet heraf er, at budgettaksten for 2015 er faldet drastisk, idet den efterfølgende beregning af budgettaksten er foretaget ud fra det korrekte antal pladser.

Den nuværende budgettakst vedrørende autisme,§108, takst 1 udgør kr. 1.958 pr. døgn men burde udgøre 2.160 kr. pr. døgn, mens nuværende budgettakst vedrørende takst udgør 2.790 og rettelig burde udgøre 2.959 kr. pr. døgn. Der er således er tale om en relativt stor difference på begge takster, hvoraf de normerede 42 pladser er fordelt med 21 pladser i hver takstgruppe. Det skal bemærkes at der i ovennævnte takster er indregnet en takstreduktion på 1,5 % jf. takstaftalen.

I Vordingborg Kommune er vi naturligvis vidende om retningslinjerne for takstberegning, samt at det normalt ikke er muligt at foretage regulering af takster i løbet af året. Vi finder dog at denne situation er helt ekstraordinær, og at konsekvensen af en manglende reguleringsmulighed nærmest vil være uoverskuelig for tilbuddet. Vi håber at en eventuel dispensation kan træde i kraft med tilbagevirkende kraft, men har også forståelse for at evt. ikrafttræden først kan ske i måneden for eventuel beslutning herom, og vi håber således på rammesekretariatets velvilje i forhold til at give dispensation.”

Vedhæftet er den formelle anmodning og bilag med bilag med beregningerne, den korrigerede og den oprindelige.

*Vordingborg Kommunes anmodning er sendt til høring i økonomigruppen med høringsfrist inden styregruppemødet 13/3.*

Økonomigruppen anbefaler at der gives dispensation til ændring af taksten med virkning fra 1. april 2015 – årsagen til dispensationen begrundes i, at et antal pladser først er startet op i løbet af 2014 men fejlagtigt kun er optaget i budget 2015 med budget for delperioden fra 2014. Konsekvensen af hvis der ikke gives dispensation er at det nuværende budget ikke svarer til den indsats der skal ske i forhold til den målgruppe der pt. er i tilbuddet. Det vil sige at de aftaler der indgået med brugerkommunerne om indsats i forhold til den enkelte borgere ikke kan opfyldes. En manglende dispensation vil endvidere have betydning for at Tilsyn Øst kan godkende institutionen idet der ikke er sammenhæng mellem ansat personale og budget. En manglende dispensation vil endvidere have væsentlig betydning for taksten i 2017. Fejlen åbenlys idet der er en væsentlig takstnedsættelse ved samme serviceniveau. Det kan overvejes – undtagelsesvis – at ændre taksten med tilbagevirkende kraft fra 1. januar.

**Indstilling:**

Det indstilles at:

* Styregruppen drøfter Vordingborg Kommunes anmodning:

Vordingborg Kommune anmoder om, at styregruppen behandler, og giver dispensation til, at Vordingborg Kommune gives mulighed for at regulere budgettakst 2015 vedrørende autisme § 108.

**Bilag:**

* Formel anmodning om mulighed for at regulere budgettakst 2015
* Bilag til formel anmodning om mulighed for at regulere budgettakst 2015

**9. Fremtidig finansiering af Kvindekrisecentret Hanne Marie – Region Sjælland**

**Baggrund:**

Regionsrådet har driftsoverenskomst for Hanne Mariehjemmet om drift af Hanne Mariehjemmet, et kvindekrisecenter for kvinder over 18 år etableret. Hanne Marie er er det eneste specialiserede landsdækkende døgntilbud i Danmark til de mest udsatte kvinder fra misbrugs- og prostitutionsmiljøet. Hanne Mariehjemmet er tilknyttet Fonden Mariehjemmene.

Hanne Marie benyttes af kvinder fra hele landet, der tilbydes ophold af op til 3 ugers varighed, der har til formål at yde kvinderne beskyttelse, omsorg, pleje/behandling og socialpædagogiske støtte. Kvinderne kan selv henvende sig til Hanne Marie eller blive henvist af sagsbehandlere, misbrugscentre mv.

På nuværende tidspunkt er opholdet gratis for kvinderne ligesom kommuner heller ikke betaler for opholdet.

Driften af Hanne Marie har hidtil været finansieret af centrale socialministerielle midler, oprindeligt af midler fra storbypuljen og siden 2013 af midler fra narkopuljen. I forbindelse med den seneste bevilling for 2014 og 2015, tilkendegav ministeriet at bevillingen er givet med henblik på, at der i bevillingsperioden søges en alternativ (ikke puljefinansieret) og permanent finansiering af Hanne Maries drift. Denne præmis blev gentaget i møde d. 4. februar 2015, hvor kontoret for Integration og sociale forhold havde inviteret til dialog om Hanne Maries fremtid.

Som oplæg til mødet havde bestyrelsen ved Hanne Marie udarbejdet et oplæg med tanker om Hanne Maries fremtid. Oplægget beskriver den helt særlige målgruppe, der tilgodeses på Hanne Marie og som hverken hører hjemme i et traditionelt § 109 tilbud (kvindekrisecenter) eller § 100 tilbud (herberg). Oplægget er bilag til dette punkt.

Hanne Marie har som puljefinansieret tilbud været beskrevet som et § 109 – lignende tilbud. Dvs. uden præcis lovhjemmel. I 2015 forventes tilbuddet at skulle godkendes efter § 110 tilbud ifølge den driftsoverenskomst, som Region Sjælland har med hjemmets bestyrelse.

Der tages på denne baggrund initiativ til afklaring af Hanne Maries fremtidige finansiering.

*Driften af Hanne Marie*

Hanne Marie har 8 pladser og et driftsbudget (2015) på 6.300.000 kr.

Belægningsforhold belyses af undersøgelse gennemføret i perioden 1.1.2014 til 1.10.2014:

* 75 forskellige kvinder har benyttet Hanne Marie, hver kvinde har i gennemsnit 2 indskrivninger
* Der er indskrevet 16,6 kvinde pr. måned med en gennemsnit indskrivningsperiode på 8,4 dage\*
* Belægningsprocenten er 57,3% (1673,3 belægningsdag ug af 2920 mulige)
* Pris pr. belægningsdøgn er 3765 kr.\*\*
* Kvindernes hjemkommuner:
  + 38% fra København, Århus og Odens
  + 25% ukendt (kvinderne har ikke oplyst)
  + 27% fra kommuner uden for Region Sjælland, overvejende Region Hovedstaden
  + 10 fra kommuner i Region Sjælland

*\* Den relativt korte indskrivningsperiode dækker over at godt ¼ af kvinderne er ’endags-indskrivere’, dvs. at kvinderne enten ikke er mødet op som aftalt eller har forladt Hanne Marie samme dag, som de er kommet. Korrigeret for ’endags-indskrivere’ er den gennemsnitlige indskrivningsperiode 11,47 dage.*

*\*\*Det skal bemærkes at bestyrelsen i oplæg om Hanne Maries fremtid (fra januar 2015) oplyser om en aktuel belægning på 6-8 kvinder, en øget tilgang af akutte sager samt venteliste til ophold på Hanne Marie.*

*Fremtidig finansiering*

Region Sjælland vurderer ikke, at Hanne Marie vil kunne videreføres som et takstfinansieret tilbud. Dertil vedrører en alt for stor del af tilbuddets drift ’endags indskrivere’ til hvem der er reserveret en plads, som ikke kommer i brug. Udgiften for disse ’ikke benyttede’ pladser vil være vanskelig at opkræve, bl.a. fordi kvindernes fulde identitet (og kommunetilhørsforhold) i en række tilfælde først bliver klarlagt under opholdet. En fordeling af udgiften på de kvinder der faktisk benytter Hanne Marie vurderes heller ikke gangbar.

Da Hanne Marie endvidere i højere grad er et landsdækkende- end et regionsdækkende tilbud skal det foreslås at spørgsmålet om Hanne Maries fremtidige finansiering indgår i den nationale KKR-koordination med henblik på aftale om fælleskommunal / objektiv finansiering.

Alternativt vil Region Sjælland i løbet af indeværende driftsår skulle opsige driftsoverenskomsten Hanne Marie og sikre afvikling af tilbuddet.

**Indstilling:**

Det indstilles:

* At styregruppen drøfter Region Sjællands indstilling: At styregruppen beslutter at Region Sjællands repræsentationen i den nationale KKR-koordination rejser sagen om fremtidig finansiering af Hanne Marie med henblik på at opnå aftale om fælles kommunal / objektiv finansiering.

**Bilag:**

* Notat om Hanne Mariehjemmet

**10. Markedsmodning (Holbæk)**

**Baggrund:**

FUS-arbejdsgruppen har evalueret de indkomne tilbud vedrørende udbud af botilbud til mennesker med autisme og domsanbragte udviklingshæmmede.

Der er 6 delaftaler på rammeaftalen og der skulle findes maks. 4 leverandører til hver delaftale. Leverandørerne har kunnet byde på én eller flere delaftaler.

Der er pt. ved at blive indgået kontrakter med de vindende botilbud.

De vindende botilbud er:

Autismecenter Vestsjælland

PS Contact,

Væksthuset

Botræningen Magleby

Jernstøbervænget

Huset ved skoven

Granhøjen

DNS

Specialcenter Holbæk

Holbæk Kommune har udsendt en pressemeddelelse: <http://holbaek.dk/nyheder-og-presse/nyheder/omsorg-og-stoette/2015/udbud-paa-specialomraadet/>

*Orientering om status vedrørende det videre arbejde.*

Holbæk Kommune forventer i april at genoptage arbejdet vedrørende FUS-udbud af botilbud til børn og unge, som blev sat på stand-by indtil det første botilbuds-udbud var gennemført.

Målgruppen for udbud vedrørende botilbud til børn og unge blev i opstarten af projektet defineret som:

Unge i aldersgruppen 15 – 23 år, som er:

* Dårligt begavede
* Omsorgssvigtede
* Kan ikke begå sig i sociale sammenhænge, hverken med jævnaldrende eller andre
* Har et misbrug af euforiserende stoffer og evt. alkohol
* Småkriminelle

Styregruppen bedes tilkendegive, om den også har mulighed for at være styregruppe for udbuddet vedrørende botilbud til børn og unge.

**Indstilling:**

Det indstilles:

* At styregruppen tilkendegiver, om den har mulighed for at være styregruppe for udbuddet vedrørende botilbud til børn og unge.
* At styregruppen i øvrigt tager orienteringen til efterretning.

**11. Nyt fra netværksgrupperne**

**Baggrund:**

I det følgende gives en orientering fra arbejdet i netværksgrupperne

Mødekalender for 2015 indeholder Styregruppemøder, K17 og KKR møder, netværksmøder og arrangementer: <http://rs17.dk/media/9057/m_deoplan_2015.xlsx>

Netværksgrupperne har planlagt første møder i uge 12 og 13.

Voksne Handicappede – den 18. marts

Børn og Unge – den 19. marts

Økonomi – den 26. marts

Voksne Sindslidende – den 27. marts

**Børn og unge** *(netværksmøde den 9. december 2014)*

Link til referat (<http://rs17.dk/media/8304/referat_af_m_de_den_9.12.2014_2028038_.docx> )

1. *Orientering om proces med samarbejde med Socialtilsynet, herunder drøftelse af Tilbudsportalen. David Rosendahl, Begrebskonsulent i Socialstyrelsen og Henriette Lindberg, leder af Socialtilsyn Øst deltager i punktet.*

Drøftelser: Om tilbudsportalen og mulighed for statistik-udtræk i starten af 2015, søgning på plejefamilier, oprettelse af en ansvarlig til tilbudsportalen i hver kommune, målgruppers definitioner. Der er en referencegruppe, som mødes igen i 2015. Arbejdsgruppen i KKR-regi fortsætter med fokus på sparring ift. tilbudsportalen.

1. *Drøftelse af udkast til årsrapport, herunder udpegning af fokusområder for 2016*

Link til Årsrapport 2014 (<http://rs17.dk/media/8310/_rsrapport_2014_b_rn_og_unge.pdf> )

Rapporten suppleres med oplysninger om, at det er svært at sikre bred deltagelse i netværket. Netværket anbefaler derfor styregruppen at arbejde for, at regionens kommuner deltager i netværket. Der er nedsat en arbejdsgruppe, der arbejder med de mest specialiserede tilbud. Alle kommunerne i regionen, da der kun er 3 kommuner til stede, og derfor er fokusområder for 2016 ikke drøftet.

1. *Drøftelse af de centrale udmeldinger i det eksisterende rammeaftalesamarbejde og afrapportering til Socialstyrelsen i forbindelse med indgåelse af udviklingsstrategien, jf. mail og bilag*

Da der kun deltager 3 kommuner på dagen kan der ikke gives en generel tilbagemelding, da netværket ikke mener det kan repræsentere alle kommunerne. På Rønnebæksholm kan formen af skemaet drøftes, hvor de fagpersoner der kender området deltager.

**Sindslidende** *(netværksmøde den 21. november 2014)*

Link til referat (<http://rs17.dk/media/8342/referat_21.11.2014.docx> )

Netværket har fået nye medlemmer: Janus Bach Jensen, centerleder i Center for Socialpsykiatri, Vordingborg Kommune og Hanne Nielsen, leder af Myndighedsenheden, Ringsted Kommune.

1. *Gensidig orientering og Præsentation i forhold til nyt medlem*

Kurt beskriver KKR og netværkskonstruktionen. Deltagere fortaler om hvad kommuner er optaget af på nuværende tidspunkt.

1. *Aktuel drøftelse af akuttilbud: Roskilde, Køge og Næstved har fået puljemidler til socialt akuttilbud. Det ser ud til at blive meget forskellige akuttilbud. Hvordan indgår andre kommuner i dem?*
2. *Aktuel drøftelse af peer-to-peer-projekter: Der var ansøgningsfrist den 10/11 til puljeprojekt om dette.*

Roskilde Kommune har søgt puljemidler, sammen med Sind Roskilde/Lejre og Psykiatrien Øst.

Projektet har 2 spor: 1. Regionspsykiatrien vil gerne udrulle den nye udskrivningsguide;

2. Roskilde Kommune vil gerne oprette en Recovery – skole, som tilbyder uddannelse / kurser til borgere.

Enheden for brugerstyret psykiatri er tæt inde om projektet.

*4. Aktuel drøftelse af andre projekter: ICT-puljeprojekt (udslusning).*

Næstved: er i gang med metodeafprøvning i forhold til sindslidende, der isolerer sig. (Projektet er en videreførelse af Isbryderprojektet).

Geografisk har man valgt et lille landområde og Næstved har på nuværende tidspunkt fundet 2 personer i målgruppen. Lokalområdet har reageret positivt.

*5. Tilsyns og godkendelse hos Socialtilsynet: Aktuelle oplevelser? Eksempler på fleksibilitet i udnyttelse af vore døgntilbud – så samme botilbud både kan bruges til midlertidige aflastnings-, udrednings-, kortvarige botræningsformål og til længerevarende botilbud? Både ABL-boliger og servicelovsboliger. Og uden vi skal have regodkendelser hos Socialtilsynet? Hvordan er oplevelserne med at få dispensationer?*

Erfaringsudveksling og sparring mellem deltagere.

*6. Emner til årsrapport*

Link til Årsrapport2014 (<http://rs17.dk/media/8680/_rsrapport_2014_voksne_sindslidende.pdf> )

- Hvordan modsvarer kommunerne det stigende behov for indsats med de tilgængelige ressourcer

- Flere borgere med komplekse symptomer og problemer udskrives til socialpsykiatrien

- Nye løsningsmodeller og effektivisering (kulturændring)

**Handicappede** (*møde den 20. november 2014)*

Link til referat(<http://rs17.dk/media/8829/referat_af_netv_rksm_de_d._20.november_2014.docx> )

1. *Drøftelse af indberetning af budgetter til Socialtilsynet, Henriette Lindberg, leder af Socialtilsyn Øst deltager i punktet.*

Drøftelse af budgetgodkendelse, der er stor usikkerhed om, hvordan posterne skal fordeles, Budgettet skal detaljeres og fordeles på de enkelte afdelinger, således der er gennemsigtighed mellem målgrupper, kvalitet og pris. Socialtilsynet arbejder på, at få indberetningen af budget pr. 1. oktober lavet om. Der drøftedes at driftsherren skal informeres om tilsyn. Information evt. kan sendes til kommunepostkassen/ regionspostkassen. Det er vigtigt, at det er de rigtige personer der spørges i kommuner når Socialtilsyn Øst kommer i dialog. (mere detaljeret se i referat)

1. *Orientering fra Rammeaftalesekretariatet.*

Rammeaftalesekretariatet orienterede om Socialstyrelsen centrale udmeldinger (proces og tidsplan) – børn og unge med alvorlig synsnedsættelse og voksne med kompleks erhvervet hjerneskade. Der afholdes 2 workshops – den 15. december 2014 og den 16. januar 2015.

1. *Årsrapport*

Link til Årsrapport (<http://rs17.dk/media/8674/_rsrapport_2014__voksnehandicap.pdf> )

**Økonomi**

1. Økonomigruppens repræsentanter har deltaget på et møde med Socialtilsyn Øst, som var afhold sammen med Voksne Handicappede netværksgruppe den 20. november 2014 (referat fra mødet ligger under Voksne handicappede)
2. *Årsrapport*

Link til Årsrapport (<http://rs17.dk/media/8901/_konomi__rsrapport_2014.pdf> )

**Indstilling:**

Det indstilles:

* At styregruppen tager orienteringen til efterretning

**12. Nyt fra K17**

**Baggrund:**

Der er afholdt møde i K17 20/2 og næste møde i K17 afholdes 27/3.

Der vil på styregruppemødet blive givet en orientering

**Indstilling:**

Det indstilles:

* At styregruppen tager orienteringen til efterretning

**Bilag:**

* Referat fra møde i K17 20/2-2015

**13. Nyt fra KKR**

**Baggrund:**

KKR Sjælland har afholdt møde 3/3 og næste møde afholdes 21/4.

Der vil på styregruppemødet blive givet en orientering

**Indstilling:**

* Det indstilles at styregruppen tager orienteringen til efteretning

**Bilag:**

* Dagsorden til møde i KKR 3/3-2015

**14..Nyt fra Sekretariatet**

**15. Evt.**

Næste møde 8/5 i Roskilde